يعني انت شايف انها حرام؟ و لو مش بايدنا نغير النظانم الاقتصادي نعمل ايه في فلوسنا اللي تعبنا فيها و الظروف متساعدش ابدا حد يعمل مشروع؟ Tamim Diaa
آه ، كبيرة من الكبائر ، مش حرام بس ، وخليك واثق تمامًا أنك لو خايف على فلوسك وحطيتها في البنك وخدت فايدة ، فانت بتاكل فلوس واحد تاني ربما ما عندوش نفس الكمية من الفلوس اللي تفتح له حساب في البنك ومحتاج لكل جنيه أكتر منك ، أنت بالفعل بتدمر ثروته ، اللي هي بالأساس ضئيلة أصلًا ويادوب شايلاه في الحياة ، وفوق كل دا بتستجلب غضب ربنا وحرب منه ، فيعني مالهاش لازمة.  وبالمناسبة : الظروف اللي ما تساعدش دي سبب من أسبابها الرئيسية هو الربا ، أنا كمستثمر ، ليه أخاطر بفلوسي لما ممكن أحطها في البنك وتجيب لي عائد 20% وأنا نايم في بيتنا؟ ، ما زي الفل أهه! ، من غير لا مشاريع ولا بتاع.  لو سعر الفايدة قليلة ، أصحاب الفلوس الضخمة هيقرروا يستخدموها في حاجات تدر أرباح أكبر ، دا ألف باء سياسة نقدية ، ألف باء والله! عمومًا : لو عاوز تحتفظ بقيمة الفلوس ، فعليك إما بالعقار ، أو الذهب ، وتخزنهم لفترة أطول من سنة على الأقل.